അല് മുറബ്ബക്കായി അണിഞ്ഞൊരുങ്ങി അജ്മാന് ആദ്യമായി അരങ്ങേറുന്ന അല് മുറബ്ബ കലോത്സവത്തിനായി അജ്മാന് നഗരി അണിഞ്ഞൊരുങ്ങുന്നു. വിനോദ സഞ്ചാര വികസന വകുപ്പിെന്റ ആഭിമുഖ്യത്തില് ചുവര്ച്ചിത്രങ്ങളാലാണ് നഗരത്തെ അലങ്കരിക്കുന്നത്. സാംസ്കാരികവും സര്ഗാത്മകവും സൗന്ദര്യാത്മകവുമായ ഇമാറാത്തി പൈതൃകത്തിെന്റ സവിശേഷതകള് ഉയര്ത്തിക്കാട്ടുന്ന ചുവര്ചിത്രങ്ങളാണ് എമിറേറ്റിന്റെ വ്യത്യസ്ത പ്രദേശങ്ങളില് പ്രഗല്ഭ കലാകാര് ചേര്ന്ന് ഒരുക്കുന്നത്. ഒക്ടോബര് 28 ന് ആരംഭിക്കുന്ന ഫെസ്റ്റിവലിനോടനുബന്ധിച്ച കലാ പരിപാടികള് നവംബര് ആറ് വരെ നീളും. സന്ദര്ശകര്ക്ക് അസാധാരണ ചരിത്ര പശ്ചാത്തലത്തില് കലാ അനുഭവം പ്രദാനം ചെയ്യും പത്ത് ദിനരാത്രങ്ങള്.നേരത്തേ രജിസ്റ്റ്ര് ചെയ്തവര്ക്ക് ഫെസ്റ്റിവലില് പങ്കെടുക്കാനും കലാപരമായ കഴിവുകള് പ്രകടിപ്പിക്കാനും അജ്മാന് ടൂറിസം അവസരം നല്കുന്നുണ്ട്. അജ്മാന് മ്യുസിയം ഉള്ക്കൊള്ളുന്ന പൈതൃക നഗരിയിലാണ് പ്രധാനമായും കലോത്സവം അരങ്ങേറുക. ശില്പശാലകള്, സംഗീതകച്ചേരികള് എന്നിവയും ഇതോടനുബന്ധിച്ച് നടക്കും. ചിത്ര രചന, രൂപകല്പ്പനകള്, വര്ക്ഷോപ്പുകള്, സാഹിത്യ സാംസ്കാരിക പരിപാടികള്, സിനിമ തുടങ്ങിയ വിനോദങ്ങള് കലോത്സവത്തോടനുബന്ധിച്ച് അരങ്ങേറും. പ്രത്യേകമായി നിയോഗിക്കപ്പെട്ട കമ്മിറ്റി തിരഞ്ഞെടുക്കുന്ന കലാ പ്രവര്ത്തനങ്ങള്ക്ക് വിനോദ സഞ്ചാര വകുപ്പ് ഗ്രാന്റ് അനുവദിക്കുന്നുമുണ്ട്.